Document ID: 32005R0945

ΚΑΝΟΝΙΣΜΌΣ (ΕΚ) αριθ. 945/2005 ΤΟΥ ΣΥΜΒΟΥΛΊΟΥ
της 21ης Ιουνίου 2005
για τροποποίηση του κανονισμού (ΕΚ) αριθ. 658/2002 για την επιβολή οριστικού δασμού αντιντάμπινγκ στις εισαγωγές νιτρικού αμμωνίου, καταγωγής Ρωσίας και του κανονισμού (ΕΚ) αριθ. 132/2001 για την επιβολή οριστικού δασμού αντιντάμπινγκ, στις εισαγωγές νιτρικού αμμωνίου καταγωγής, μεταξύ άλλων, Ουκρανίας, μετά από μερική ενδιάμεση επανεξέταση δυνάμει του άρθρου 11 παράγραφος 2 του κανονισμού (ΕΚ) αριθ. 384/96
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός»), και ιδίως το άρθρο 11 παράγραφος 3,
την πρόταση που υπέβαλε η Επιτροπή μετά από διαβουλεύσεις με τη συμβουλευτική επιτροπή,
Εκτιμώντας τα ακόλουθα:
A. ΔΙΑΔΙΚΑΣΊΑ
1. Ισχύοντα μέτρα
(1)
Με τον κανονισμό (ΕΚ) αριθ. 2022/95 (2), το Συμβούλιο επέβαλε οριστικό δασμό αντιντάμπινγκ στις εισαγωγές νιτρικού αμμωνίου καταγωγής Ρωσίας. Μετά από έρευνα η οποία καθόρισε ότι ο δασμός είχε απορροφηθεί, το μέτρα τροποποιήθηκαν με τον κανονισμό (ΕΚ) αριθ. 663/98 (3). Μετά από αίτηση για ενδιάμεση επανεξέταση και για επανεξέταση ενόψει της λήξης ισχύος των μέτρων που υποβλήθηκε δυνάμει του άρθρου 11 παράγραφοι 2 και 3 του βασικού κανονισμού, το Συμβούλιο επέβαλε με τον κανονισμό (ΕΚ) αριθ. 658/2002 (4) οριστικό δασμό αντιντάμπινγκ 47,07 EUR ανά τόνο στις εισαγωγές νιτρικού αμμωνίου που υπάγεται στους κωδικούς ΣΟ 3102 30 90 και 3102 40 90, καταγωγής Ρωσίας.
(2)
Με τον κανονισμό (ΕΚ) αριθ. 132/2001 (5), το Συμβούλιο επέβαλε οριστικό δασμό αντιντάμπινγκ 33,25 EUR ανά τόνο στις εισαγωγές νιτρικού αμμωνίου που υπάγεται στους κωδικούς ΣΟ 3102 30 90 και 3102 40 90, καταγωγής, μεταξύ άλλων, Ουκρανίας.
(3)
Ο κανονισμός (ΕΚ) αριθ. 658/2002 και ο κανονισμός (ΕΚ) αριθ. 132/2001 αναφέρονται στο εξής ως «οι αρχικοί κανονισμοί» και οι δασμοί αντιντάμπινγκ που καθορίστηκαν σ’ αυτούς τους κανονισμούς αναφέρονται ως «τα ισχύοντα μέτρα».
2. Αίτηση επανεξέτασης
(4)
Στις 15 Μαρτίου 2004, η Επιτροπή έλαβε αίτηση δυνάμει του άρθρου 11 παράγραφος 3 του βασικού κανονισμού, για να εξετάσει το πεδίο εφαρμογής των ισχυόντων μέτρων ούτως ώστε να συμπεριληφθούν νέοι τύποι του προϊόντος.
(5)
Η αίτηση υποβλήθηκε από την Ευρωπαϊκή Ένωση παραγωγών λιπασμάτων (European Fertiliser Manufacturers Association, EFMA) εξ ονόματος παραγωγών που αντιπροσωπεύουν το μεγαλύτερο τμήμα της κοινοτικής παραγωγής νιτρικού αμμωνίου.
(6)
Η αίτηση αναφερόταν σε νέους τύπους του προϊόντος που ορίζονται ως λιπάσματα νιτρικού αμμωνίου με περιεκτικότητα σε άζωτο («Ν») από 28 % έως και 33 % κατά βάρος, με προσθήκη ισοδυνάμου P2O5 (φωσφορούχου θρεπτικού συστατικού «Ρ») σε αναλογία έως και 5 %, ή/και ισοδυνάμου K2O (καλιούχου θρεπτικού συστατικού «Κ») σε αναλογία έως και 5 %, και με σύμμειξη, ανάμειξη ή επεξεργασία με αυτά τα συστατικά. Αυτά τα προϊόντα αναφέρονται στο εξής ως «νέοι τύποι του προϊόντος που αναφέρονται στην αίτηση».
(7)
Προβλήθηκε ο ισχυρισμός ότι οι νέοι τύποι του προϊόντος που αναφέρονται στην αίτηση έχουν ουσιαστικά τα ίδια βασικά και φυσικά χημικά χαρακτηριστικά με το υπό εξέταση προϊόν και ότι πωλήθηκαν μέσω του ιδίου κυκλώματος πωλήσεων στους ίδιους τελικούς χρήστες και για τους ίδιους σκοπούς. Επιπλέον, η αίτηση ανέφερε ότι οι νέοι τύποι του προϊόντος κατατάσσονται, όταν εισάγονται στην Κοινότητα, στους ακόλουθους κωδικούς ΣΟ: 3105 10 00, 3105 20 10, 3105 20 90, 3105 51 00, 3105 59 00 και 3105 90 91.
3. Έναρξη διαδικασίας
(8)
Στις 2 Ιουλίου 2004, με ανακοίνωση («ανακοίνωση έναρξης») που δημοσιεύθηκε στην Επίσημη Εφημερίδα της Ευρωπαϊκής Ένωσης, η Επιτροπή κίνησε μερική ενδιάμεση επανεξέταση των μέτρων αντιντάμπινγκ που εφαρμόζονται στις εισαγωγές νιτρικού αμμωνίου καταγωγής Ρωσίας και Ουκρανίας δυνάμει του άρθρου 11 παράγραφος 3 του βασικού κανονισμού. Η ενδιάμεση επανεξέταση περιορίστηκε στον ορισμό του υπό εξέταση προϊόντος.
(9)
Η EFMA, με παρατηρήσεις που υπέβαλε στις 20 Σεπτεμβρίου 2004, ενημέρωσε την Επιτροπή σχετικά με το ότι ένας Ρώσος παραγωγός του υπό εξέταση προϊόντος είχε μόλις αρχίσει την παραγωγή νέου τύπου του προϊόντος που δεν εμφανίζεται στην αίτηση, με περιεκτικότητα σε άζωτο «Ν» πάνω από 28 % στο οποίο είχε προστεθεί 6 % Ρ. Κατά συνέπεια, η EFMA ζήτησε από την Επιτροπή να εξετάσει πιθανούς τρόπους αντιμετώπισης όλων των νέων τύπων νιτρικού αμμωνίου με περιεκτικότητα σε Ν που υπερβαίνει το 28 % κατά βάρος. Δεδομένου ότι η ανακοίνωση έναρξης αναφερόταν σε «νέους τύπους του προϊόντος» χωρίς περισσότερες λεπτομέρειες όσον αφορά τη σύνθεσή τους, κρίθηκε ότι η ανακοίνωση έναρξης της διαδικασίας κάλυπτε αυτήν την τελευταία αίτηση.
(10)
Ορισμένα ενδιαφερόμενα μέρη ισχυρίστηκαν ότι η Επιτροπή έπρεπε να μετατρέψει «αυτεπαγγέλτως» τη μερική επανεξέταση σε πλήρη επανεξέταση με βάση τις περιστάσεις που είχαν ανακύψει μετά την επιβολή των ισχυόντων μέτρων, συμπεριλαμβανομένων της αναγνώρισης καθεστώτος οικονομίας αγοράς στη Ρωσία και της διεύρυνσης της ΕΕ με τις δέκα νέες χώρες. Εντούτοις, δεν υποβλήθηκαν επαρκή αποδεικτικά στοιχεία σχετικά με την ακρίβεια και την καταλληλότητα που θα μπορούσαν να δικαιολογήσουν την αλλαγή του επιπέδου των μέτρων. Θεωρήθηκε επομένως ότι δεν υπήρχαν λόγοι για «αυτεπάγγελτη» πλήρη ενδιάμεση επανεξέταση. Πρώτον, η αναγνώριση καθεστώτος οικονομίας αγοράς στη Ρωσία, από μόνη της, δεν σημαίνει ότι έχουν μεταβληθεί αυτομάτως οι συνθήκες όσον αφορά το ντάμπινγκ και τη ζημία για ατομικούς παραγωγούς. Δεν υποβλήθηκαν αποδεικτικά στοιχεία που να δείχνουν ότι το περιθώριο ντάμπινγκ που υπολογίστηκε με βάση το κόστος και τις τιμές της Ρωσίας, σε αντίθεση με το κόστος και τις τιμές στην ανάλογη χώρα, διέφερε σημαντικά από εκείνο που είχε διαπιστωθεί στις προηγούμενες έρευνες. Δεύτερον, η διεύρυνση δεν μετέβαλε αυτομάτως τις παραμέτρους του ντάμπινγκ και της ζημίας που αποτελούσαν τη βάση των ισχυόντων μέτρων και δεν υποβλήθηκε κανένα αξιόπιστο στοιχείο που να δικαιολογεί οποιαδήποτε αλλαγή ως προς αυτό.
(11)
Επιπλέον, ορισμένα ενδιαφερόμενα μέρη ζήτησαν διευκρινίσεις όσον αφορά τον λόγο για τον οποίο η έναρξη της έρευνας αφορούσε επίσης την Ουκρανία, λαμβανομένου υπόψη του γεγονότος ότι στην αίτηση δεν γινόταν αναφορά σε εισαγωγές των νέων τύπων προϊόντος καταγωγής της εν λόγω χώρας. Δεδομένου ότι η ενδιάμεση επανεξέταση περιορίστηκε στη διευκρίνηση του υπό εξέταση προϊόντος, θεωρήθηκε ότι όλες οι διαπιστώσεις ως προς αυτό δεν συνδέονταν με περιστάσεις που αφορούσαν ειδικά συγκεκριμένη χώρα, αλλά κυρίως αφορούσαν όλες τις εισαγωγές νιτρικού αμμωνίου που υπόκεινται στα μέτρα ανεξάρτητα από την καταγωγή τους.
(12)
Τέλος, ένας κοινοτικός παραγωγός του υπό εξέταση προϊόντος ισχυρίστηκε ότι, κατά τη διάρκεια της έρευνας, ένας από τους νέους τύπους του προϊόντος είχε υπαχθεί στον κωδικό ΣΟ 3105 90 99. Με αναφορά στους κωδικούς ΣΟ 3105 20 90 (που αναφέρεται στην αίτηση) και 3105 90 99, η έρευνα έδειξε ότι αυτοί οι κωδικοί κάλυπταν μόνο τα λιπάσματα με περιεκτικότητα σε άζωτο που δεν υπερβαίνει το 90 % κατά βάρος του άνυδρου προϊόντος σε ξερή κατάσταση. Συνήχθη επομένως το συμπέρασμα ότι αυτοί οι κωδικοί δεν μπορούσαν να ληφθούν υπόψη, εφόσον δεν κάλυπταν, κατά μείζονα λόγο, λιπάσματα τα οποία, σε κανονικές συνθήκες, περιείχαν άζωτο πάνω από 28 % του βάρους.
4. Ερωτηματολόγια
(13)
Η Επιτροπή ενημέρωσε επίσημα τις αρχές των χωρών εξαγωγής και όλα τα μέρη που είναι γνωστό ότι ενδιαφέρονται σχετικά με την έναρξη της παρούσας επανεξέτασης. Εστάλησαν ερωτηματολόγια σε δεκαέξι παραγωγούς-εξαγωγείς στη Ρωσία και σε έναν στην Ουκρανία καθώς και σε εισαγωγείς, σε χρήστες, σε παραγωγούς και στις αντίστοιχες ενώσεις στην Κοινότητα που κατονομάζονται στην αίτηση ή είναι γνωστοί στην Επιτροπή. Τα ενδιαφερόμενα μέρη είχαν τη δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση σχετικά με την έναρξη της διαδικασίας.
(14)
Πλήρεις απαντήσεις στα ερωτηματολόγια ελήφθησαν από δύο παραγωγούς-εξαγωγείς της Ρωσίας και από έναν της Ουκρανίας, καθώς και από ένδεκα παραγωγούς στην Κοινότητα. Ορισμένοι παραγωγοί-εξαγωγείς, παραγωγοί στην Κοινότητα, εισαγωγείς και σχετικές ενώσεις τους αναγγέλθηκαν ως ενδιαφερόμενα μέρη και έστειλαν παρατηρήσεις. Επειδή υπήρχαν διαθέσιμα όλα τα αναγκαία στοιχεία και οι πληροφορίες, δεν θεωρήθηκε αναγκαίο να διενεργηθούν επιτόπιες επισκέψεις επαλήθευσης στις εγκαταστάσεις των εταιρειών που υπέβαλαν πλήρεις απαντήσεις.
5. Περίοδος της έρευνας
(15)
Η έρευνα αφορούσε την περίοδο από την 1η Ιουλίου 2003 έως τις 30 Ιουνίου 2004 («ΠΕ»). Συγκεντρώθηκαν στοιχεία για το χρονικό διάστημα από το 2000 μέχρι το τέλος της ΠΕ για να εξεταστούν οι τάσεις των πωλήσεων, των εισαγωγών και των αγορών του υπό εξέταση προϊόντος και των νέων τύπων του προϊόντος στην κοινοτική αγορά.
B. ΥΠΟ ΕΞΕΤΑΣΗ ΠΡΟΪΟΝ ΣΤΟΥΣ ΑΡΧΙΚΟΥΣ ΚΑΝΟΝΙΣΜΟΥΣ
(16)
Το υπό εξέταση προϊόν είναι τα λιπάσματα νιτρικού αμμωνίου καταγωγής Ρωσίας και Ουκρανίας, που υπάγεται στους κωδικούς ΣΟ 3102 30 90 (νιτρικό αμμώνιο, άλλο από αυτό σε υδατικό διάλυμα) και 3102 40 90 (μείγματα νιτρικού αμμωνίου και ανθρακικού ασβεστίου ή άλλες ανόργανες ύλες χωρίς λιπαντικές ικανότητες, περιεκτικότητας σε άζωτο που υπερβαίνει το 28 % κατά βάρος N). Το νιτρικό αμμώνιο είναι ένα στερεό αζωτούχο λίπασμα που χρησιμοποιείται ευρέως στη γεωργία. Παρασκευάζεται από αμμωνία και νιτρικό οξύ και η περιεκτικότητά του σε άζωτο υπερβαίνει το 28 % κατά βάρος υπό μορφή κόκκων ή σφαιριδίων.
(17)
Σημειώνεται ότι το υπό εξέταση προϊόν περιέχει πάντα ανόργανες μη λιπαντικές ουσίες, η παρουσία των οποίων είναι απαραίτητη, εφόσον δρουν ως σταθεροποιητές. Ορισμένες φορές μπορεί επίσης να περιέχει δευτερεύοντα θρεπτικά συστατικά ή/και θρεπτικά ιχνοστοιχεία (6) σε πολύ περιορισμένες ποσότητες. Η παρουσία ανόργανων μη λιπαντικών ουσιών, δευτερευόντων θρεπτικών συστατικών ή/και θρεπτικών ιχνοστοιχείων μπορεί να θεωρηθεί οριακή και δεν έχει καμία επίδραση στη δασμολογική κατάταξη του υπό εξέταση προϊόντος. Το νιτρικό αμμώνιο, που περιέχει αυτά τα θρεπτικά συστατικά ή/και ιχνοστοιχεία (εφεξής «οριακά θρεπτικά συστατικά ή/και ιχνοστοιχεία»), αναφέρεται στον παρόντα κανονισμό ως το «υπό εξέταση προϊόν».
Γ. ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ
(18)
Για να καθοριστεί αν τα ισχύοντα μέτρα δεν είναι πλέον επαρκή για την εξουδετέρωση του ντάμπινγκ που έχει προκαλέσει ζημία, εξετάστηκε εάν: 1. οι νέοι τύποι του προϊόντος που αναφέρονται στην αίτηση έχουν τα ίδια χημικά και φυσικά χαρακτηριστικά και τις τελικές χρήσεις του υπό εξέταση προϊόντος· 2. υπήρχαν νέοι τύποι του προϊόντος άλλοι από αυτούς που αναφέρονται στην αίτηση οι οποίοι είχαν ή μπορούσαν να έχουν τα ίδια χημικά και φυσικά χαρακτηριστικά και τελικές χρήσεις με το υπό εξέταση προϊόν· 3. με βάση τα πραγματικά περιστατικά που αναφέρονται στα προηγούμενα σημεία, ο ορισμός και η περιγραφή του υπό εξέταση προϊόντος έπρεπε να διευκρινιστούν σύμφωνα με τις νέες περιστάσεις.
(19)
Για τον ορισμό των χημικών και γεωπονικών εννοιών που χρησιμοποιούνται στον παρόντα κανονισμό, χρησιμοποιήθηκαν οι ορισμοί που αναφέρονται στον κανονισμό (ΕΚ) αριθ. 2003/2003 (7) («ο κανονισμός για τα λιπάσματα») σχετικά με τα βασικά θρεπτικά συστατικά (Ν, Ρ, Κ), τα δευτερεύοντα θρεπτικά συστατικά (ασβέστιο, μαγνήσιο, νάτριο και θείο), τα θρεπτικά ιχνοστοιχεία (βόριο, κοβάλτιο, χαλκός, σίδηρος μαγγάνιο, μόλυβδος και ψευδάργυρος), τα λιπάσματα νιτρικού αμμωνίου μεγάλης περιεκτικότητας σε άζωτο (περιεκτικότητα Ν πάνω από 28 %), τα απλά λιπάσματα (που περιέχουν μόνον ένα βασικό θρεπτικό συστατικό) και τα σύνθετα λιπάσματα (που περιέχουν πάνω από ένα θρεπτικό συστατικό).
1. Χημικά και φυσικά χαρακτηριστικά και τελικές χρήσεις του υπό εξέταση προϊόντος και των νέων τύπων του προϊόντος που αναφέρονται στην αίτηση
(20)
Το υπό εξέταση προϊόν παρασκευάζεται από την αμμωνία (NH3) και το νιτρικό οξύ (HNO3), και ο συνδυασμός αυτών των στοιχείων παράγει νιτρικό αμμώνιο NH4NO3, εφεξής «ΝΑ». Η περιεκτικότητα σε Ν του υπό εξέταση προϊόντος υπερβαίνει το 28 % κατά βάρος (κυμαίνεται συνήθως μεταξύ 33 % και 34 %). Η αναλογία μεταξύ της περιεκτικότητας σε ΝΑ και της περιεκτικότητας σε Ν, που εξαρτάται από το ατομικό βάρος των στοιχείων, είναι 2,86. Συνεπώς, εφόσον το υπό εξέταση προϊόν περιέχει πάνω από το 28 % κατά βάρος Ν, αυτόματα περιέχει πάνω από το 80 % κατά βάρος ΝΑ (συνήθως μεταξύ 94 % και 97 %) (8). Όπως αναφέρθηκε στην αιτιολογική σκέψη 17, το υπό εξέταση προϊόν περιέχει επίσης οριακά θρεπτικά συστατικά ή/και ιχνοστοιχεία, η συνολική περιεκτικότητα των οποίων δεν μπορεί ποτέ να υπερβεί το 20 % κατά βάρος, δεδομένου ότι τουλάχιστον το 80 % του υπό εξέταση προϊόντος αντιστοιχεί στο ΝΑ.
(21)
Δύο βασικά στοιχεία χαρακτηρίζουν τη χημική σύνθεση του υπό εξέταση προϊόντος: η έκφραση της περιεκτικότητας σε Ν και το γενικό επίπεδο της περιεκτικότητας σε Ν και σε ΝΑ. Το άζωτο («Ν») εκφράζεται ως νιτρικό άζωτο (ιόν αζώτου NO3-) και ως αμμωνιακό άζωτο (ιόν αμμωνίου NH4+), και η αναλογία μεταξύ των δύο είναι 1:1. Το επίπεδο της περιεκτικότητας σε Ν υπερβαίνει πάντα το 28 % κατά βάρος και, συνεπώς, όπως αναφέρθηκε ανωτέρω, το επίπεδο του ΝΑ πάντα υπερβαίνει το 80 % κατά βάρος.
(22)
Όσον αφορά τους νέους τύπους του προϊόντος που αναφέρονται στην αίτηση, διαπιστώθηκε ότι παρασκευάζονται επίσης από αμμωνία και νιτρικό οξύ, και η περιεκτικότητα σε Ν υπερέβαινε το 28 % κατά βάρος, οπότε και η περιεκτικότητα σε ΝΑ υπερέβαινε το 80 % κατά βάρος. Εκτός από ΝΑ, αυτοί οι νέοι τύποι του προϊόντος μπορούσαν επίσης να περιέχουν οριακά θρεπτικά συστατικά ή/και ιχνοστοιχεία. Σε αυτά τα προϊόντα το Ν εκφραζόταν επίσης ως νιτρικό άζωτο και ως αμμωνιακό άζωτο και η αναλογία μεταξύ των δύο ήταν επίσης περίπου 1:1.
(23)
Εντούτοις, οι νέοι τύποι του προϊόντος που αναφέρονται στην αίτηση, υπέστησαν πρόσθετη διεργασία με σκοπό την προσθήκη βασικών θρεπτικών συστατικών (9) άλλων από Ν, δηλαδή Ρ (φώσφορο) ή/και Κ (κάλιο), η παρουσία των οποίων μετατρέπει το προϊόν σε σύνθετο λίπασμα (10). Αυτό το σύνθετο λίπασμα λαμβάνεται χημικώς ή με ανάμειξη. Παρά την προσθήκη αυτή άλλων βασικών θρεπτικών συστατικών και ανεξάρτητα από το είδος της μετατροπής (χημικώς ή με ανάμειξη), διαπιστώθηκε ότι αυτή η διεργασία δεν επηρέαζε κανένα από τα βασικά χημικά χαρακτηριστικά του ΝΑ που περιείχαν, δηλαδή την έκφραση της περιεκτικότητας σε Ν και το γενικό επίπεδο του Ν και του ΝΑ, τα οποία υπερέβαιναν αντίστοιχα το 28 % και το 80 % κατά βάρος.
(24)
Ειδικότερα, όσον αφορά το γενικό επίπεδο του Ν και του ΝΑ, έπρεπε να γίνει διάκριση μεταξύ των σύνθετων λιπασμάτων που λαμβάνονται χημικώς και εκείνων που λαμβάνονται με ανάμειξη. Στην πρώτη περίπτωση, διαπιστώθηκε ότι η μέγιστη περιεκτικότητα 5 % σε Ρ ή/και Κ, όπως αναφέρεται στην αίτηση, είναι χημικώς συμβατή με περιεκτικότητα σε ΝΑ που υπερβαίνει το 80 % (το μέγιστο περιθώριο που υπήρχε για τον Ρ ή/και Κ στα σύνθετα λιπάσματα τα οποία υπερβαίνουν το 80 % σε ΝΑ, κυμαινόταν μεταξύ ενός μέγιστου ποσοστού 7,4 % και 12 % κατά βάρος ανάλογα με το χρησιμοποιηθέν στοιχείο - 7,4 % για το πολυφωσφορικό αμμώνιο, 9,2 % για το δισόξινο φωσφορικό αμμώνιο, 10,4 % για το όξινο φωσφορικό αμμώνιο και 12 % για το χλωριούχο κάλιο). Σε περίπτωση σύνθετων λιπασμάτων που λαμβάνονται με ανάμειξη, διαπιστώθηκε ότι το προϊόν συνίστατο σε κόκκους ή σε σφαιρίδια του υπό εξέταση προϊόντος το οποίο είχε αναμειχθεί με κόκκους ή σφαιρίδια θρεπτικών συστατικών Ρ ή/και Κ με τρόπο που εξασφάλιζε ότι το συνολικό βάρος του σύνθετου λιπάσματος, δηλαδή τουλάχιστον το 80 %, αντιστοιχούσε σε ΝΑ.
(25)
Όσον αφορά τις φυσικές ιδιότητες, διαπιστώθηκε ότι αυτές οι ιδιότητες ήταν στενά συνδεδεμένες με τα γεωπονικά χαρακτηριστικά και μπορούσαν επομένως να εξεταστούν σε σχέση με αυτά. Γενικά, οι γεωπονικές ιδιότητες ενός λιπάσματος εξαρτώνται κυρίως από τα βασικά θρεπτικά συστατικά (11) που περιέχει, την έκφρασή τους και την ποσότητά τους κατά βάρος. Με βάση αυτά τα τρία κριτήρια, διαπιστώθηκε ότι το υπό εξέταση προϊόν και οι νέοι τύποι του προϊόντος που αναφέρονται στην αίτηση είχαν τις ίδιες γεωπονικές ιδιότητες σε σχέση με την περιεκτικότητά τους σε Ν και ΝΑ. Η έκφραση του Ν - η οποία ήταν η ίδια για τις δύο κατηγορίες προϊόντων - επέτρεπε να καλύπτονται οι απαιτήσεις των καλλιεργειών σε Ν τόσο βραχυπρόθεσμα όσο και μεσοπρόθεσμα και μακροπρόθεσμα. Όντως, το μέρος του Ν που εκφραζόταν ως νιτρικό άζωτο μπορούσε να απορροφηθεί εύκολα και αμέσως από τις καλλιέργειες, ενώ το μέρος που εκφραζόταν ως αμμωνιακό άζωτο έπρεπε να υποστεί πρόσθετη διεργασία (ζύμωση με τα βακτήρια του εδάφους) πριν απορροφηθεί. Επίσης, το όριο των 28 % φαινόταν σημαντικό για να καλύπτονται οι ειδικές ανάγκες των καλλιεργειών σε Ν, όπως προβλεπόταν σε κοινοτικό επίπεδο από τον κανονισμό για τα λιπάσματα, ο οποίος στο άρθρο 25 ορίζει ότι τα λιπάσματα νιτρικού αμμωνίου με υψηλή περιεκτικότητα σε άζωτο νοούνται ως τέτοια μόνον εάν περιέχουν άζωτο σε ποσοστό ανώτερο από 28 % κατά βάρος. Συνάγεται ότι οι ειδικές ανάγκες των καλλιεργειών σε Ν καλύπτονταν επίσης και από το υπό εξέταση προϊόν και από τους νέους τύπους του προϊόντος που αναφέρονται στην αίτηση, ανεξάρτητα από το γεγονός ότι αυτοί οι τελευταίοι τύποι προϊόντος περιείχαν επίσης βασικά θρεπτικά συστατικά άλλα από το Ν, δηλαδή Ρ ή/και Κ, τα οποία δεν αλλοίωναν τις γεωπονικές ιδιότητες του Ν.
(26)
Τέλος, όσον αφορά τις τελικές χρήσεις, κανένα μέρος δεν αμφισβήτησε το γεγονός ότι -στο βαθμό που καλύπτονταν οι απαιτήσεις σε ΝΑ- οι ίδιοι καλλιεργητές χρησιμοποιούσαν για τους ίδιους σκοπούς κατά την ΠΕ και το υπό εξέταση προϊόν και τους νέους τύπους του προϊόντος που αναφέρονται στην αίτηση. Αυτό το συμπέρασμα υποστηρίζεται από μια έρευνα της αγοράς, κατά την οποία διαπιστώθηκε ότι σχεδόν όλοι οι καλλιεργητές που δέχτηκαν να συμμετάσχουν στην έρευνα είχαν στραφεί από το υπό εξέταση προϊόν στους νέους τύπους του προϊόντος επειδή ήταν φθηνότεροι. Αυτό το γεγονός επιβεβαιώθηκε επίσης από έναν εισαγωγέα.
(27)
Επιπλέον, μια δημόσια πηγή αναφέρθηκε σ’ αυτούς τους νέους τύπους του προϊόντος ως ΝΑ ή ως NP/NK/NPK. Αυτό το αποδεικτικό στοιχείο στήριξε το συμπέρασμα ότι η στρατηγική αγοράς που εφαρμόζει ο προμηθευτής (παραγωγός-εξαγωγέας και εισαγωγέας) και η αντίληψη των καταναλωτών συνέπιπταν στο ότι θεωρούσαν ότι το υπό εξέταση προϊόν και οι νέοι τύποι του προϊόντος κάλυπταν τις ίδιες ανάγκες.
(28)
Συνήχθη επομένως το συμπέρασμα ότι, από χημική και φυσική/γεωπονική άποψη, οι νέοι τύποι του προϊόντος που αναφέρονται στην αίτηση δεν μπορούσαν να θεωρηθούν το υπό εξέταση προϊόν λόγω της παρουσίας άλλων βασικών θρεπτικών συστατικών εκτός του Ν, δηλαδή Ρ ή/και Κ. Εντούτοις, το υπό εξέταση προϊόν και οι νέοι τύποι του προϊόντος που αναφέρονται στην αίτηση ήταν παρόμοια σε σχέση με την περιεκτικότητά τους σε ΝΑ - στο βαθμό που υπερέβαινε το 80 % κατά βάρος -, τα οριακά θρεπτικά συστατικά και τα θρεπτικά ιχνοστοιχεία, καθώς και τις βασικές τελικές χρήσεις τους. Επομένως, η περιεκτικότητα σε ΝΑ και τα οριακά θρεπτικά συστατικά και ιχνοστοιχεία των νέων τύπων του προϊόντος που αναφέρονται στην αίτηση πρέπει επίσης να θεωρηθούν το υπό εξέταση προϊόν.
2. Χημικά και φυσικά χαρακτηριστικά και τελικές χρήσεις του υπό εξέταση προϊόντος και των νέων τύπων του προϊόντος εκτός από αυτά που αναφέρονται στην αίτηση
(29)
Εξετάστηκε επίσης εάν υπήρχαν άλλοι νέοι τύποι του προϊόντος εκτός από αυτούς που αναφέρονται στην αίτηση, οι οποίοι είχαν ή μπορούσαν να έχουν τα ίδια βασικά χημικά και φυσικά χαρακτηριστικά και τις ίδιες τελικές χρήσεις με το υπό εξέταση προϊόν, και που θα μπορούσαν επομένως να υπαχθούν στο πεδίο του υπό εξέταση προϊόντος.
(30)
Όπως αναφέρθηκε προηγουμένως, τα βασικά χημικά χαρακτηριστικά που αποδίδουν γεωπονικές ιδιότητες στο υπό εξέταση προϊόν ήταν η έκφραση της περιεκτικότητας σε Ν και το γενικό επίπεδο του Ν και του ΝΑ. Έτσι, εξετάστηκε εάν άλλα λιπάσματα περιείχαν ή μπορούσαν να έχουν περιεκτικότητα σε Ν εκφραζόμενη ως νιτρικό άζωτο και αμμωνιακό άζωτο σε επίπεδο που υπερβαίνει το 28 % κατά βάρος (και συνεπώς επίπεδο ΝΑ που υπερβαίνει το 80 % κατά βάρος).
(31)
Προσδιορίστηκαν οι ακόλουθοι νέοι τύποι του προϊόντος: 1. διπλά άλατα και μείγματα θειικού αμμωνίου και νιτρικού αμμωνίου (που υπάγονται επί του παρόντος στον κωδικό ΣΟ 3102 29 00), 2. διπλά άλατα και μείγματα νιτρικού ασβεστίου και νιτρικού αμμωνίου (που υπάγονται επί του παρόντος στον κωδικό ΣΟ 3102 60 00), 3. διπλά άλατα και μείγματα σύνθετων αλάτων μαγνησίου και νιτρικού αμμωνίου (που υπάγονται επί του παρόντος στον κωδικό ΣΟ 3102 90 00), και 4. λιπάσματα ΝΡΚ, ΝΡ και ΝΚ των οποίων η περιεκτικότητα σε Ρ, Κ και ΡΚ υπερέβαινε την περιεκτικότητα που αναφέρεται στην αίτηση (5 %), αλλά δεν υπερέβαινε το κατώτατο όριο που ήταν δυνατό από χημικής πλευράς με περιεκτικότητα σε Ν πάνω από 28 % (βλέπε αιτιολογική σκέψη 24). Η απαρίθμηση αυτή δεν είναι περιοριστική.
(32)
Όσον αφορά τις τελικές χρήσεις τους, διαπιστώθηκε ότι η χημική δομή τους και οι γεωπονικές ιδιότητές τους ήταν τέτοιες ώστε τα λιπάσματα αυτά μπορούσαν να χρησιμοποιηθούν για τους ίδιους σκοπούς με το υπό εξέταση προϊόν στο βαθμό που η περιεκτικότητά τους σε Ν ήταν αρκετή, δηλαδή σε επίπεδο που υπερέβαινε το 28 % κατά βάρος (και, κατά συνέπεια, επίπεδο ΝΑ που υπερέβαινε το 80 % κατά βάρος).
(33)
Συνήχθη επομένως το συμπέρασμα ότι το υπό εξέταση προϊόν και οι άλλοι νέοι τύποι του προϊόντος, εκτός από αυτούς που αναφέρονται στην αίτηση, ήταν όμοιοι σε σχέση με την περιεκτικότητά τους σε ΝΑ - στο βαθμό που υπερέβαινε το 80 % κατά βάρος - τα οριακά θρεπτικά συστατικά και τα ιχνοστοιχεία που περιείχαν ενδεχομένως, καθώς και τις βασικές τελικές χρήσεις τους. Επομένως, η περιεκτικότητα σε ΝΑ και τα οριακά θρεπτικά συστατικά και ιχνοστοιχεία των άλλων νέων τύπων του προϊόντος, εκτός από αυτούς που αναφέρονται στην αίτηση, πρέπει επίσης να θεωρηθούν το υπό εξέταση προϊόν.
(34)
Ορισμένα ενδιαφερόμενα μέρη ισχυρίστηκαν ότι το να συμπεριληφθούν λιπάσματα τα οποία δεν είχαν περιγραφεί ως προβληματικά στην αίτηση, δεν ήταν αιτιολογημένο. Ως προς αυτό, σημειώνεται ότι στόχος της παρούσας έρευνας είναι να συμπεριληφθούν όλοι οι νέοι τύποι του προϊόντος, που θα μπορούσαν να θεωρηθούν το υπό εξέταση προϊόν επειδή έχουν ουσιαστικά τα ίδια βασικά φυσικά και χημικά χαρακτηριστικά και την ίδια βασική χρήση. Κατά συνέπεια, στην ανακοίνωση για την έναρξη γινόταν αναφορά στους «νέους τύπους προϊόντος» χωρίς άλλη λεπτομέρεια όσον αφορά τη χημική τους σύνθεση, με στόχο να εξεταστεί, με βάση αντικειμενικά κριτήρια, εάν και ποιοι νέοι τύποι έπρεπε να συμπεριληφθούν. Θεωρήθηκε επομένως ότι όλοι οι τύποι λιπασμάτων που περιείχαν στη σύνθεσή τους το υπό εξέταση προϊόν, και η δασμολογική τους κατάταξη, μπορούσαν να εξεταστούν και να συμπεριληφθούν στον παρόντα κανονισμό. Ως εκ τούτου ο ισχυρισμός απορρίφθηκε.
3. Συμπεράσματα
(35)
Με βάση τις ανωτέρω διαπιστώσεις, συνάγεται το συμπέρασμα ότι όλοι οι νέοι τύποι του προϊόντος πρέπει να θεωρηθούν το υπό εξέταση προϊόν αποκλειστικά σε σχέση με την περιεκτικότητά τους σε ΝΑ -στο βαθμό που υπερβαίνει το 80 % κατά βάρος- μαζί με τα οριακά θρεπτικά συστατικά και ιχνοστοιχεία, αλλά όχι σε ό,τι αφορά τα βασικά θρεπτικά συστατικά Ρ και Κ. Κατά συνέπεια, για να εφαρμοστούν τα ισχύοντα μέτρα μόνο στο υπό εξέταση προϊόν που περιέχουν όλοι οι νέοι τύποι προϊόντος, φαίνεται σκόπιμη η αναλογική εφαρμογή των ισχυόντων μέτρων.
(36)
Ως προς αυτό, κρίνεται ότι, στην περίπτωση εισαγωγών σύνθετων (12) λιπασμάτων νιτρικού αμμωνίου με περιεκτικότητα σε άζωτο που υπερβαίνει το 28 % κατά βάρος, τα ισχύοντα μέτρα πρέπει να εφαρμοστούν κατ’ αναλογία προς την περιεκτικότητά τους σε ΝΑ και σε άλλα οριακά θρεπτικά συστατικά και ιχνοστοιχεία. Για να απλουστευθούν η τελωνειακή διαδικασία και η εφαρμογή των κατάλληλων συντελεστών δασμού που αντιστοιχούν στην ποσότητα του υπό εξέταση προϊόντος το οποίο έχει ενσωματωθεί στο σύνθετο λίπασμα, καθορίστηκαν τέσερις διαφορετικοί συντελεστές δασμού, εκ των οποίων ο καθένας αντιστοιχεί σε ομάδα σύνθετων λιπασμάτων που περιέχουν αντίστοιχα η πρώτη λιγότερο από 3 % κατά βάρος Ρ ή/και Κ, η δεύτερη 3 % κατά βάρος ή περισσότερο αλλά λιγότερο από 6 % κατά βάρος Ρ ή/και Κ, η τρίτη 6 % κατά βάρος ή περισσότερο αλλά λιγότερο από 9 % κατά βάρος Ρ ή/και Κ και η τέταρτη 9 % κατά βάρος ή περισσότερο χωρίς όμως να υπερβαίνει το 12 % κατά βάρος Ρ ή/και Κ.
(37)
Τέλος, συνάγεται το συμπέρασμα ότι η περιγραφή του υπό εξέταση προϊόντος που αναφέρεται στο διατακτικό μέρος των αρχικών κανονισμών πρέπει να διευκρινιστεί: η διατύπωση «αμμωνιακό άζωτο» πρέπει να αντικατασταθεί από τη διατύπωση «στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος» για να γνωστοποιείται ότι πολλά λιπάσματα έχουν περιεκτικότητα σε ΝΑ που υπερβαίνει το 80 % κατά βάρος, και έχουν περιεκτικότητα σε Ν εκφρασμένο ως νιτρικό άζωτο και αμμωνιακό άζωτο που υπερβαίνει το 28 % κατά βάρος, ώστε να αποτρέπεται η σύγχυση μεταξύ του υπό εξέταση προϊόντος και του βασικότερου συστατικού στοιχείου του (ΝΑ).
(38)
Πολλά ενδιαφερόμενα μέρη διαφώνησαν με αυτό το οποίο θεώρησαν επέκταση των ισχυόντων μέτρων σε άλλα προϊόντα εκτός από το υπό εξέταση προϊόν. Υπενθυμίζεται ότι τα ανωτέρω συμπεράσματα δεν προβλέπουν την επέκταση των ισχυόντων μέτρων στους νέους τύπους προϊόντος, αλλά μόνον την αναλογική εφαρμογή τους στο υπό εξέταση προϊόν που περιέχεται στη σύνθεση των νέων τύπων του προϊόντος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1)
Το άρθρο 1 παράγραφος 1 του κανονισμού (ΕΚ) αριθ. 658/2002 αντικαθίσταται από το ακόλουθο κείμενο:
«1. Επιβάλλεται οριστικός δασμός αντιντάμπινγκ στις εισαγωγές στερεών λιπασμάτων με περιεκτικότητα σε νιτρικό αμμώνιο που υπερβαίνει το 80 % κατά βάρος, τα οποία υπάγονται στους κωδικούς ΣΟ 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 και ex 3105 90 91, καταγωγής Ρωσίας.»
2)
Το άρθρο 1 παράγραφος 1 του κανονισμού (ΕΚ) αριθ. 132/2001 αντικαθίσταται από το ακόλουθο κείμενο:
«1. Επιβάλλεται οριστικός δασμός αντιντάμπινγκ στις εισαγωγές στερεών λιπασμάτων με περιεκτικότητα σε νιτρικό αμμώνιο που υπερβαίνει το 80 % κατά βάρος, τα οποία υπάγονται στους κωδικούς ΣΟ 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 και ex 3105 90 91, καταγωγής Ουκρανίας.»
3)
Το άρθρο 1 παράγραφος 2 του κανονισμού (ΕΚ) αριθ. 658/2002 αντικαθίσταται από το ακόλουθο κείμενο:
«2. Ο συντελεστής του οριστικού δασμού αντιντάμπινγκ είναι ένα πάγιο ποσό σε ευρώ ανά τόνο όπως φαίνεται στον κατωτέρω πίνακα:
Περιγραφή του προϊόντος
Κωδικός ΣΟ
Κωδικός Taric
Πάγιο ποσό δασμού
(ευρώ ανά τόνο)
-
Νιτρικό αμμώνιο άλλο από αυτό σε υδατικό διάλυμα
3102 30 90
-
47,07
-
Μείγματα νιτρικού αμμωνίου και ανθρακικού ασβεστίου ή άλλες ανόργανες ύλες χωρίς λιπαντικές ικανότητες, περιεκτικότητας σε άζωτο που υπερβαίνει το 28 % κατά βάρος
3102 40 90
-
47,07
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος
3102 29 00
10
47,07
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος
3102 60 00
10
47,07
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος
3102 90 00
10
47,07
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, χωρίς περιεκτικότητα σε φώσφορο και κάλιο
3105 10 00
10
47,07
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O μικρότερη από 3 % κατά βάρος
3105 10 00
20
45,66
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 3 % ή μεγαλύτερη κατά βάρος
3105 10 00
30
44,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 6 % ή μεγαλύτερη κατά βάρος αλλά μικρότερη από 9 % κατά βάρος
3105 10 00
40
42,83
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 9 % ή μεγαλύτερη κατά βάρος αλλά μικρότερη από 12 % κατά βάρος
3105 10 00
50
41,42
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O μικρότερη από 3 % κατά βάρος
3105 20 10
30
45,66
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 3 % ή μεγαλύτερη αλλά μικρότερη από 6 % κατά βάρος
3105 20 10
40
44,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 6 % κατά βάρος ή μεγαλύτερη αλλά μικρότερη από 9 % κατά βάρος
3105 20 10
50
42,83
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 9 % κατά βάρος ή μεγαλύτερη κατά βάρος αλλά μικρότερη από 12 % κατά βάρος
3105 20 10
60
41,42
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 μικρότερη από 3 % κατά βάρος
3105 51 00
10
45,66
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 3 % κατά βάρος ή μεγαλύτερη αλλά μικρότερη από 6 % κατά βάρος
3105 51 00
20
44,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 6 % κατά βάρος ή μεγαλύτερη αλλά μικρότερη από 9 % κατά βάρος
3105 51 00
30
42,83
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 9 % κατά βάρος ή μεγαλύτερη αλλά μικρότερη από 10,40 % κατά βάρος
3105 51 00
40
42,17
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 μικρότερη από 3 % κατά βάρος
3105 59 00
10
45,66
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 3 % κατά βάρος ή μεγαλύτερη αλλά μικρότερη από 6 % κατά βάρος
3105 59 00
20
44,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 6 % κατά βάρος ή μεγαλύτερη αλλά μικρότερη από 9 % κατά βάρος
3105 59 00
30
42,83
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 9 % κατά βάρος ή μεγαλύτερη αλλά μικρότερη από 10,40 % κατά βάρος
3105 59 00
40
42,17
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μικρότερη από 3 % κατά βάρος
3105 90 91
30
45,66
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μεγαλύτερη από 3 % κατά βάρος αλλά μικρότερη από 6 % κατά βάρος
3105 90 91
40
44,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μεγαλύτερη από 6 % κατά βάρος αλλά μικρότερη από 9 % κατά βάρος
3105 90 91
50
42,83
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μεγαλύτερη από 9 % κατά βάρος αλλά μικρότερη από 12 % κατά βάρος
3105 90 91
60
41,42»
4)
Το άρθρο 1 παράγραφος 2 του κανονισμού (ΕΚ) αριθ. 132/2001 αντικαθίσταται από το ακόλουθο κείμενο:
«2. Ο συντελεστής του οριστικού δασμού αντιντάμπινγκ είναι ένα πάγιο ποσό σε ευρώ ανά τόνο όπως φαίνεται στον κατωτέρω πίνακα:
Περιγραφή του προϊόντος
Κωδικός ΣΟ
Κωδικός Taric
Πάγιο ποσό δασμού
(ευρώ ανά τόνο)
-
Νιτρικό αμμώνιο άλλο από αυτό σε υδατικό διάλυμα
3102 30 90
-
33,25
-
Μείγματα νιτρικού αμμωνίου και ανθρακικού ασβεστίου ή άλλες ανόργανες ύλες χωρίς λιπαντικές ικανότητες, περιεκτικότητας σε άζωτο που υπερβαίνει το 28 % κατά βάρος
3102 40 90
-
33,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος
3102 29 00
10
33,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος
3102 60 00
10
33,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος
3102 90 00
10
33,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, χωρίς περιεκτικότητα σε φώσφορο ή/και κάλιο
3105 10 00
10
33,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O μικρότερη από 3 % κατά βάρος
3105 10 00
20
32,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 3 % ή μεγαλύτερη κατά βάρος αλλά μικρότερη από 6 % κατά βάρος
3105 10 00
30
31,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 6 % ή μεγαλύτερη κατά βάρος αλλά μικρότερη από 9 % κατά βάρος
3105 10 00
40
30,26
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 9 % ή μεγαλύτερη κατά βάρος αλλά μικρότερη από 12 % κατά βάρος
3105 10 00
50
29,26
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O μικρότερη από 3 % κατά βάρος
3105 20 10
30
32,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 3 % ή μεγαλύτερη κατά βάρος αλλά μικρότερη από 6 % κατά βάρος
3105 20 10
40
31,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 6 % ή μεγαλύτερη αλλά μικρότερη από 9 %
3105 20 10
50
30,26
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 9 % ή μεγαλύτερη κατά βάρος αλλά μικρότερη από 12 % κατά βάρος
3105 20 10
60
29,26
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 μικρότερη από 3 % κατά βάρος
3105 51 00
10
32,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 3 % ή μεγαλύτερη αλλά μικρότερη από 6 % κατά βάρος
3105 51 00
20
31,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 6 % ή μεγαλύτερη αλλά μικρότερη από 9 % κατά βάρος
3105 51 00
30
30,26
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 9 % ή μεγαλύτερη αλλά μικρότερη από 10,40 % κατά βάρος
3105 51 00
40
29,79
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 μικρότερη από 3 % κατά βάρος
3105 59 00
10
32,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 3 % ή μεγαλύτερη αλλά μικρότερη από 6 % κατά βάρος
3105 59 00
20
31,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 6 % ή μεγαλύτερη αλλά μικρότερη από 9 % κατά βάρος
3105 59 00
30
30,26
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 9 % ή μεγαλύτερη αλλά μικρότερη από 10,40 % κατά βάρος
3105 59 00
40
29,79
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μικρότερη από 3 % κατά βάρος
3105 90 91
30
32,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μεγαλύτερη από 3 % κατά βάρος αλλά μικρότερη από 6 % κατά βάρος
3105 90 91
40
31,25
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μεγαλύτερη από 6 % κατά βάρος αλλά μικρότερη από 9 % κατά βάρος
3105 90 91
50
30,26
-
Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μεγαλύτερη από 9 % κατά βάρος αλλά μικρότερη από 12 % κατά βάρος
3105 90 91
60
29,26»
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 21 Ιουνίου 2005.

Labels: 4
18
6